Historisk tidsskrift

Historisk tidsskrift (av og til omtalt som Norsk historisk Tidsskrift eller NHT til atskillelse fra Dansk historisk Tidsskrift) har vært det ledende vitenskapelige tidsskrift for historievitenskap i Norge siden 1870.


== Historie ==
Det første heftet kom ut i månedskiftet mai/juni dette året, det andre heftet om høsten og det tredje rundt juletider 1870. Det fjerde heftet kom ut høsten året etter, og først da var første årgang komplett.Historisk tidsskrift publiserer fagfellevurderte artikler, debatt/kommentarbidrag og bokmeldinger av historiefaglige bøker. Tidsskriftet er Norges nest eldste eksisterende vitenskapelige tidsskrift som fortsatt utgis. Målgruppen er forskere, studenter og historielærere. Historisk tidsskrift utgis av Den norske historiske forening (HIFO) i samarbeid med Universitetsforlaget.
Lokaliseringen av redaksjonen går på omgang mellom forskningsmiljøene i historie, og var fra 2019 lokalisert til Institutt for arkeologi, historie, kultur- og religionsvitenskap ved Universitetet i Bergen, med Frode Ulvund som redaktør.
Til sammen har omkring 1200 forskjellige forfattere bidratt til tidsskriftet siden starten.
Tidsskriftet var i 2004 klassifisert som et nivå 1-tidsskrift innen vitenskapelig rapportering. Deretter var det fra 2005 til 2012 på nivå 2, men ble fra 2013 igjen satt til nivå 1.Tidsskriftet publiserer Open Access på idunn.no/ht


=== Utmerkelser ===
En artikkel publisert i Historisk tidsskrift har mottatt den nordiske prisen Årets tidsskriftartikkel, Audun Dybdahls artikkel «Klima og demografiske kriser i Norge i middelalder og tidlig nytid» (2010).


== Redaktører ==
Redaktørstillingen i Historisk tidsskrift ble skilt ut fra formannsvervet i Den norske historiske forening fra 1955. Fra da av var redaktørene:

1955–1965 Dagfinn Mannsåker (1916–1994)
1966–1970 Per Fuglum (1924–2008) og Dagfinn Mannsåker
1971           Per Fuglum og Francis Sejersted (1936-2015)
1972–1975 Sivert Langholm (født 1927) og Francis Sejersted
1976–1980 Leiv Mjeldheim (1929-2011), Ståle Dyrvik (født 1943) og Edgar Hovland (født 1938)
1981–1984 Alf Kaartvedt (1921-2013) og Sverre Bagge (født 1942)
1985–1991 Ole Kristian Grimnes (født 1937), Håkon Hovstad og Sølvi Sogner (født 1932)
1992–1997 Steinar Imsen (født 1944), Per Fuglum, Kari Melby (født 1949) og Gudmund Stang (1933–2002)
1997–2001 Hovedredaktør Einar Niemi (født 1943), redaktører Randi Rønning Balsvik (født 1939) og Lars Ivar Hansen (født 1947)
2002–2004 Hovedredaktør Odd-Bjørn Fure (født 1942), redaktører Anders Bjørkelo (født 1947) og Astrid Forland (født 1956)
2004           Hovedredaktør Odd-Bjørn Fure, redaktører Anders Bjørkelo, Astrid Forland og Geir Atle Ersland (født 1957)
2005–2009 Hovedredaktør Øystein Rian (født 1945), redaktører Jorunn Bjørgum (født 1942) og Erik Opsahl (født 1960)
2010–2014 Hovedredaktør Ida Bull (født 1948), redaktører Kristian Steinnes (født 1963) og Randi Wærdahl (født 1971)
2015-2018 Hovedredaktør Narve Fulsås (født 1953), redaktører Kari Aga Myklebost (født 1973) og Richard Holt (født 1948) og Harald Dag Jølle (født 1971)
2019- Hovedredaktør Frode Ulvund (født 1969), redaktører Dunja Blažević, Jo Rune Ugulen Kristiansen og Sissel Rosland.


== Historisk Tidsskrift-prisen ==
Fra 2010 har styret i HIFO tildelt pris til det mest nyskapende bidrag til Historisk tidsskrift i løpet av kalenderåret 

2010: Tore Linné Eriksen  for «Folkemord i et komparativt koloniperspektiv: et riss av en fagdebatt», i Historisk tidsskrift nr. 3/2009
2011: Hans Jacob Orning for debattartikkelen «Norsk middelalder i et antropologisk perspektiv. Svar til Knut Helle» i Historisk tidsskrift nr. 2/2010
2012: Inger Bjørnhaug for «Erfaringer fra historieforskningens skyggedal» i Historisk tidsskrift nr. 3/2011
2013: Dag Hundstad for «Historikeren som regionbygger? – et fagkritisk perspektiv på fire landsdelshistoriske verk» i Historisk Tidsskrift nr. 1/2012
2014: Eirinn Larsen og Lars Fredrik Øksendal for «De glemte kvinnevalgene» i Historisk tidsskrift nr. 4/2013


== Referanser ==


== Eksterne lenker ==
Offisielt nettsted 
Offisielt nettsted 
Digitaliserte utgaver av Historisk Tidsskrift 1871-2000
Søk i Historisk Tidsskrifts artikler 1871-2007 Arkivert 11. mai 2009 hos Wayback Machine. Artikkelbase vedlikeholdt av Registreringssentral for historiske data
Idunn.no de fleste artikler fra og med 2002 (Kun for abonnenter eller for brukere på nettverket til biblioteker med tilgang.)